周道光

周道光（），字子孚，號雲川，直隸蘇州府太倉州人，民籍，明朝政治人物。

 生平 
嘉靖十九年（1540年）庚子科應天府鄉試第七名舉人。嘉靖三十二年（1553年）中式癸丑科會試第七十四名，二甲第二十八名進士。工部观政，初授福建福宁州知州，未任，丁母忧归，继丁父艱。起复补北直隸開州，嘉靖三十九年（1560年），担任泉州府同知；嘉靖四十一年，担任泉州府知府胡之鋘修，周学曾等纂，《道光晋江县志·卷之三十四·政绩志》：周道光，号云川，太仓州人。嘉靖癸丑进士，四十一年知泉州府。先于三十九年任本府同知，亲临泉州、永宁二卫，稽点军余，革勾连之弊；躬临一寨四澳，督理战舰，振边镇之威。适军乏食，将为变，亲诣抚谕，皆解甲散去。贼谋攻城，应兵内伏，道光侦知，歼其渠魁，释其胁从，地方以宁。既得太守之命，至省谒司道，值安平羁旅数十人，久阻会城，挟之归。谒巡抚于福清，见被掳妇女三十余，羁于官，泣言于军门释之，且给食携归，未任而泽已先及民。莅政慎施舍，重进止，革宿弊，除蠹政；振淹滞，举废坠，轻刑罚，薄税敛；省财节用，逐久恋隶卒十余辈，衙署以清。察游辞诬善者，而斥治之，奸雄缩首。加意学校，捐俸金百余，以赈诸生之不能自存者。凡兴利革弊，靡不勇往为之。道光初知开州，亦有善政。民为镌“去思”之碑。节《林次崖文集》。。

 家族 
曾祖周顯，光祿寺署丞；祖父周璐；父周侃，號遁菴；母顧氏。具慶下。弟道充、道隆。

参考文献
王世貞《中顺大夫知泉州府事云川周公暨继配陶硕人合塟志铭》

|-

Category:周姓
Category:太仓人
Category:嘉靖十九年庚子科應天鄉試舉人
Category:明朝福宁州知州
Category:明朝開州知州
Category:明朝泉州府同知
Category:明朝泉州府知府
Category:明朝工部觀政